Χάνες Θορ Χάλντορσον

Ο Χάνες Θορ Χάλντορσον (γεννημένος στις 27 Απριλίου 1984) είναι Ισλανδός διεθνής ποδοσφαιριστής, ο οποίος αγωνίζεται ως τερματοφύλακας για λογαριασμό της Ράντερς ΦΚ.

 Συλλογική Καριέρα 
Ο Χάνες αγωνίστηκε στην Ισλανδία με τα χρώματα των Λέικνιρ, Αφτουρέλντινγκ, Στγιάρναν, Φραμ και ΚΡ.

Στις 28 Μαρτίου 2012, ο Χάνες μεταγράφηκε στην νορβηγική ΣΚ Μπραν υπό την μορφή δανεικού για μικρό χρονικό διάστημα, ως αναπλήρωση του τραυματία βασικού τερματοφύλακα του συλλόγου, Πιότρ Λετσεγιέβσκι.http://www.mbl.is/sport/frettir/2012/03/28/hannes_thor_gengur_til_lids_vid_brann/

Τον Δεκέμβριο του 2013, ο Χάνες μεταγράφηκε στην νορβηγική Σάντνες Ουλφ, με την οποία και προπονείτο από τον Οκτώβριο του 2013, εν αναμονή της αναμέτρησης για τα προκριματικά πλέι-οφ του Παγκοσμίου Κυπέλλου του 2014 με αντίπαλο την Κροατία.http://www.ruv.is/frett/hannes-samdi-vid-sandnes-ulf

Στις 6 Ιουλίου 2015, η ομάδα της ολλανδικής Ερεντιβίζιε, ΝΕΚ ανακοίνωσε την απόκτηση του Χάνες, με τον παίκτη να βάζει την υπογραφή του σε συμβόλαιο διετούς διάρκειας.http://www.mbl.is/sport/fotbolti/2015/07/06/nec_stadfestir_komu_hannesar/

 Διεθνής Καριέρα 
Πραγματοποίησε το ντεμπούτο του ως διεθνής με τα χρώματα της Ισλανδίας το 2011, διατηρώντας την εστία του απαραβίαστη σε προκριματική αναμέτρηση για το Ευρωπαϊκό Πρωτάθλημα του 2012 με αντίπαλο την Κύπρο.http://www.uefa.com/uefaeuro/season=2012/matches/round=15171/match=2002316/postmatch/statistics/index.html

Ο Χάνες θεωρείται ως βασικός τερματοφύλακας της χώρας του,http://www.visir.is/hannes--stefni-a-ad-spila-erlendis/article/2012121019410 καθώς αγωνίστηκε και στις 12 αναμετρήσεις για τα προκριματικά του Παγκοσμίου Κυπέλλου του 2014 με την Ισλανδία.

Ο Χάνες συμπεριλήφθηκε στην αποστολή της Εθνική Ισλανδίας, ενόψει της συμμετοχής της στην τελική φάση του Ευρωπαϊκού Πρωταθλήματος του 2016, η οποία και ήταν η πρώτη στην ιστορία της.

 Προσωπική ζωή 
Ο Χάνες εργαζόταν ως σκηνοθέτης, παράλληλα με την καριέρα του ως ποδοσφαιριστής. Σκηνοθέτησε, μεταξύ άλλων, το βίντεο της Ισλανδίας για την συμμετοχή της στον Διαγωνισμό Τραγουδιού της Eurovision του 2012. Η εργοδότρια εταιρεία του, SagaFilm, του υποσχέθηκε, προτού ο ίδιος αναχωρήσει για τη Νορβηγία ώστε να συνεχίσει επαγγελματική καριέρα ως ποδοσφαιριστής, πως θα έβρισκε εκ νέου την παλιά του θέση εργασίας με την επιστροφή του στην Ισλανδία, μετά το πέρας της εκτός συνόρων ποδοσφαιρικής του καριέρας.http://www.fotbolti.net/fullStory.php?id=157532

 Παραπομπές 

 Εξωτερικοί σύνδεσμοι 

 Προφίλ στην ιστοσελίδα της KSÍ

Χανες Χαλντορσον
Χανες Χαλντορσον
Χανες Χαλντορσον
Χανες Χαλντορσον
Κατηγορία:Ποδοσφαιριστές ΣΚ Μπραν
Κατηγορία:Ποδοσφαιριστές Ν.Ε.Κ.
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Στγιάρναν
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές ΦΚ Μπούντε/Γκλιμτ
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Ράντερς ΦΚ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Σκηνοθέτες
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στη Νορβηγία